Sicilia (èbbica borbònica) - Wikipedia

# Sicilia (èbbica borbònica)

### Di Wikipedia, l'enciclopedìa lìbbira.

Poi dû Congressu di Vienna dû 1815, ca ristabbilìu li monarchi d'Europa nta lu tronu c'avianu pirdutu nta l'ebbica napulionica, lu rè Ferdinannu I°, già rè Ferdinannu IV di Napuli e di Sicilia, si fa attribuiri lu Regnu di Napuli c'avia pirdutu ntû 1806 e l'óttu di dicimmiri dû 1816 unisci li dui regni criannu accussì lu Regnu dî Dui Sicilî.

La supprissiuni formali dû Regnu di Sicilia fici nasciri ntâ tutta a Sicilia muvimenti di prutesta e lu 15 di giugnettu dû 1820 l'indipinnintisti ansurgunu e stabbiliscinu n'cuvernu a Palermu (18-23 giugnettu), prisidutu dû principi Paternò. Lu rè ci manna contru l'esercitu ca, à l'ordini di Florestano Pepe e Pietro Colletta, lu 7 di nuvimmiri 1820 ripigghia l'isula e ristabbilisci la monarchia assuluta. N'autru motu nnipinnintista scoppia a Palermu ntô 1848, liatu puru â massoneria libbirali ca cummatti l'assulitismu monarchicu, e a l'intirissi britannici, ca miravinu a aviri nu prutettoratu sicilianu. Lu rè dugna la costituzzioni, mentri l'indipinnintismu veni ripressu.

Malgradu sti fatti, nta l'anni dû Regnu dî Dui Sicilî la Sicilia canusci nu granni svluppu economicu e gnustriali, addivinennu una dî riggiuni cchiù ricchi d'Italia. Lu Regnu dî Dui Sicilî, secunnu l’Exposition Universaille de la science di Parigi era ntû 1855-56 lu terzu statu cchiù gnustrializzatu du munnu doppu l'Ingrirterra e la Francia; e avia la terza flotta commirciali dû munnu.

Li commerci dû sùrfaru (lu petroliu di l'ebbica), dû sali, li seterî, la gnustria e la ncigniria marittima, facianu di l'isula una dî cchiù ricchi e gnustializzati riggiuni d'Italia. Lu Bancu di Sicilia e chiddu di Napuli avianu nzemmula li dui terzi di l'oru e dâ ricchezza di tutta l'Italia: li stati cchiù poviri mmèci eranu ô nord d'Italia unni c'era puru na ranni migrazziuni versu l'America meridiunali (ntô particulari, l'Argentina). La migrazziuni a ddu tempu nun asistiva ô sud, unni era assai nica.

## [cancia] Viditi puru:

- Ruggeru Settimu

Storia dâ Sicilia

preistoria |èbbica greca | èbbica rumana | èbbica gòtica | èbbica bizzanzina | èbbica àrabba | èbbica nurmanna | èbbica sveva | èbbica aragunisi | èbbica spagnola | èbbica borbònica | èbbica cuntimpurania
Estrattu di "http://scn.wikipedia.org../../../s/i/c/Sicilia_%28%C3%A8bbica_borb%C3%B2nica%29.html"

Catigurìi: Storia | Sicilia | Storia siciliana

##### Views

- artìculu
- discussioni
- Virsioni currenti

##### Attrova